Tolong jelaskan mengenai Kempen Soviet dari Command & Conquer: Red Alert 2 dalam bahasa melayu

Jalan cerita Soviet bermula dengan pemain sedang diberi taklimat oleh Premier Alexander Romanov untuk pergi ke Washington, D.C. dan memusnahkan Pentagon. Dengan pantas, Soviet telah melancarkan serangan mengejut ke atas Washington, D.C.. dan memusnahkan Pentagon. Satu serangan lain Soviet telah dilancarkan ke atas Florida bagi memusnahkan angkatan tentera Amerika di sana, yang mana telah mengancam serangan Soviet ke atas Pantai Timur. Meskipun komander hampir bertanggungjawab penuh ke atas kejayaan-kejayaan ini, semua penghargaan telah diberikan kepada komander tertinggi Soviet, Jeneral Vladimir. Yuri, seorang penasihat teratas Romanov, telah mencadangkan agar pemain menawan Kota New York dengan menggunakan Mata Arah Psikik, dengan itu Yuri dan "Komrad Jeneral" juga akan mendapat sedikit kemasyuran dan kemuliaan. Pada masa yang sama, Vladimir sedang merayakan kemenangan di Moscow. Pemain menuruti nasihat Yuri dan melancarkan serangan ke atas Kota New York. Selepas menawan Makmal Perang Berikat, atau kemudahan penyelidikan di Pusat Perdagangan Dunia, sebuah Mata Arah Psiki iaitu alat yang boleh mengawal minda keseluruhan penduduk kota digunakan, keseluruhan penduduk kota berada di dalam kawalan Soviet.